Emakeelepäeva tähistasid põhikooliõpilased keelejooksuga: keeleülesanded tuli lahendada kiiresti, klasside vahel liikuda jooksuga. Kokku oli võimalik koguda punkte üheteistkümne ülesande lahendamisel: otsida sõnu õigekeelsussõnaraamatust, leida luuletustesse riime või panna salme kokku, leida tekstist kirjanike nimed, teada Aaviku uudissõnade tähendust, täiendada vanasõnu, tunda algustäheõigekirja, parandada vigu jne.
Tulemused selguvad esmaspäevaks, aga saadud punktisumma polegi nii oluline kui rõõm ühisest tegutsemisest ja teistmoodi koolitunnist.
Pärastlõunal kogunes koolipere aulasse kuulama Eesti Muusika-
ja Teatriakadeemia kontserti „Olid ajad …“. Viis muusikut esitasid peamiselt Astor Piazzolla loomingut.